中秋月寄子由三首  其三
作者：蘇軾
朝代：宋

paragraphs: 舒子在汶上，閉門相對清。
鄭子向河朔，孤舟連夜行。
頓子雖咫尺，兀如在牢扃。
趙子寄書來，水調有餘聲。
悠哉四子心，共此千里明。
明月不解老，良辰難合并。
回頭坐上人，聚散如流萍。
嘗聞此宵月，萬里同陰晴。
天公自著意，此會那可輕。
明年各相望，俯仰今古情。